Nr. C 189/4 De Europæiske Fællesskabers Tidende 28. 7. 86 
Udtalelse om forslag til Rådets beslutning om ændring af beslutning 77/795/EØF om 
indførelse af en fælles procedure for udveksling af oplysninger vedrørende kvaliteten af fersk 
overfladevand i Fællesskabet 
(86/C 189/02) 
Rådet for De europæiske Fællesskaber besluttede den 4. december 1985 under henvisning til EØF-
traktatens artikel 198 at anmode om Det økonomiske og sociale Udvalgs udtalelse om ovennævnte 
emne. 
Det forberedende arbejde henvistes til Udvalgets sektion for miljøbeskyttelse, sundhedsvæsen og 
forbrug, som udpegede Gian Carlo Zoli til ordfører. Sektionen vedtog sin udtalelse den 4. marts 
1986. 
Det økonomiske og sociale Udvalg vedtog på sin 236. plenarforsamling den 23. april 1986 
enstemmigt følgende udtalelse: 
1. Generelle bemærkninger 
1.1. Udvalget finder, at ændringerne i artikel 1, som 
refererer til artikel 3 i Rådets beslutning 77/795/EØF (*), 
bidrager til en forenkling og forbedring af den eksisterende 
procedure. 
1.2. Udvalget understreger specielt, at den rapport, som 
Kommissionen hidtil blot har sendt til medlemsstaterne, 
fremover vil blive almindelig offentliggjort af Kommissio­
nen selv. Afdelingen håber, at den vil nå ud til den bredest 
mulige kreds. 
1.3. Hvad den foreslåede ændring af artikel 4 angår, kan 
Udvalget fuldt ud tilslutte sig Kommissionens tanke med at 
tilrettelægge en interkalibrering, som laboratorier — ét for 
hver medlemsstat — skal deltage i med det formål at nå 
(!) EFT nr. L 334 af 24. 12. 1977, s. 29. frem til en bedre sammenlignelighed af resultaterne af de 
analyserede parametre. 
1.4. Udvalget påpeger samtidig, at det i dette øjemed 
ville være hensigtsmæssigt, ikke blot at gøre denne 
interkalibrering obligatorisk, men også at fastsætte, at den 
skal gentages med regelmæssige mellemrum. I konsekvens 
heraf foreslår Udvalget, at ordene »om nødvendigt« i 
artikel 4, stk. 1, udgår. 
1.5. Udvalget foreslår i øvrigt Kommissionen, at 
proceduren i artikel 4 udstrækkes til også at gælde for de 
øvrige beslutninger og/eller direktiver på vandforvaltnings­
området, for så vidt disse indeholder bestemmelser om 
undersøgelse af analyseparametrene. 
1.6. Endelig godkender Udvalget forslaget om, at der i 
bilag II indsættes en ny parameter vedrørende den 
biologiske vandkvalitet, og at der tilføjes et bilag III med 
referencemålemetoder, til supplement af bilag II i beslut­
ning 77/795/EØF. 
Bruxelles, den 23. april 1986. 
Formand for 
Det økonomiske og sociale Udvalg 
Gerd MUHR 
Udtalelse om forslag til Rådets direktiv om anvendelse af de fælles tekniske specifikationer i 
familien af MAC/pakke-standarder ved direkte TV-transmission via satellit 
(86/C 189/03) 
Rådet for De europæiske Fællesskaber besluttede den 12. februar 1986 under henvisning til EØF-
traktatens artikel 100 at anmode om Det økonomiske og sociale Udvalgs udtalelse om ovennævnte 
emne. 
Det forberedende arbejde henvistes til Udvalgets sektion for industri, handel, håndværk og 
tjenesteydelser, som udpegede Paul Broicher til ordfører. Sektionen vedtog sin udtalelse den 2. april 
1986. 
Det økonomiske og sociale Udvalg vedtog på sin 236. plenarforsamling den 23. april 1986 
enstemmigt følgende udtalelse: